**NACRT**

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17), članka 39. Zakona o komunalnom gospodarstvu (»Narodne novine« broj 68/18) i članka 30. Statuta Općine Popovac (»Službene novine Općine Popovac“ broj 1/20. ) Općinsko vijeće Općine Popovac, na sjednici održanoj dana\_\_\_\_\_\_\_\_\_\_\_\_2020. godine, donosi

**ODLUKU**

**o osnivanju Vlastitog pogona Općine Popovac**

**Članak 1.**

Ovom Odlukom osniva se Vlastiti pogon Općine Popovac (u daljnjem tekstu: Vlastiti pogon) radi obavljanja sljedećih komunalnih djelatnosti na području Općine Popovac:

- održavanje javnih površina na kojima nije dopušten promet motornim vozilima,

- održavanje javnih zelenih površina,

- održavanje građevina, uređaja i predmeta javne namjene,

- održavanje groblja,

- održavanje čistoće javnih površina.

Vlastiti pogon može komunalne poslove iz stavka 1. ovog članka obavljati i za druge jedinice lokalne samouprave na temelju odluke njihovog predstavničkog tijela o povjeravanju obavljanja navedenih komunalnih djelatnosti Općini Popovac.

U slučaju iz prethodnog stavka ovog članka Odluke jedinice lokalne samouprave međusobna prava i obveze uređuju pisanim ugovorom.

**Članak 2.**

Vlastiti pogon nema svojstvo pravne osobe.

Vlastiti pogon je samostalan u obavljanju komunalnih djelatnosti određenih ovom Odlukom sukladno Zakonu o komunalnom gospodarstvu, posebnim zakonima, na zakonu utemeljenim propisima i ovoj Odluci.

U obavljaju poslova iz svoga djelokruga Vlastiti pogon dužan je osigurati trajno i kvalitetno obavljanje komunalnih djelatnosti te održavati komunalne objekte i uređaje koji služe u svrhu obavljanja djelatnosti u stanju funkcionalne sposobnosti.

**Članak 3.**

Unutarnje ustrojstvo, način rada i upravljanja Vlastitim pogonom utvrđuje se ovom Odlukom te se pobliže uređuje Pravilnikom o poslovanju Vlastitog pogona kojeg donosi predstavničko tijelo jedinice lokalne samouprave.

**Članak 4.**

Vlastitim pogonom upravlja upravitelj pogona.

Upravitelja Vlastitog pogona imenuje i razrješava Općinski načelnik.

**Članak 5.**

Upravitelj Vlastitog pogona organizira i vodi rad Vlastitog pogona, odgovara Općinskom načelniku za materijalno i financijsko poslovanje Vlastitog pogona i za zakonitost rada Vlastitog pogona.

Upravitelj na temelju ovlasti Općinskog načelnika sklapa ugovore s drugim fizičkim i pravnim osobama.

Na prava, obveze i odgovornosti, kao i druga pitanja u vezi s radom upravitelja Vlastitog pogona te ostalih zaposlenih u Vlastitom pogonu, a koja nisu uređena Zakonom o komunalnom gospodarstvu i ovom Odlukom, primjenjuju se odredbe zakona kojima se uređuju radni odnosi službenika i namještenika u jedinicama lokalne i područne (regionalne) samouprave.

**Članak 6.**

Sredstva potrebna za rad Vlastitog pogona osiguravaju se iz:

- komunalnog doprinosa,

- komunalne naknade,

- cijene komunalne usluge,

- naknade za koncesiju,

- proračuna Općine Popovac,

- fondova Europske unije,

- ugovora, naknada i drugih izvora propisanih posebnim zakonom,

- prihoda određenih posebnim zakonima te

- ostalih prihoda.

**Članak 7.**

Akti poslovanja Vlastitog pogona su Godišnji plan i program rada Vlastitog pogona, Izvješće o izvršenju Godišnjeg plana i programa rada Vlastitog pogona, naredbe, preporuke i mišljenja, periodični izvještaji, obračuni i dr.

Godišnji plan i program rada Vlastitog pogona donosi upravitelj pogona uz prethodnu suglasnost Općinskog načelnika.

Vlastiti pogon podnosi Općinskom načelnku godišnje izvješće o iskazivanju učinka poslovanja, zaključno do 28. veljače tekuće godine za prethodnu godinu.

Vlastiti pogon iskazuje učinak poslovanja sukladno važećim financijsko-računovodstvenim propisima odnosno Zakonu o proračunu.

**Članak 8.**

Prihodi i izdaci Vlastitog pogona evidentiraju se u Proračunu Općine Popovac.

Financijsko, materijalno i računovodstveno poslovanje za potrebe Vlastitog pogona obavlja Jedinstveni upravni odjel Općine Popovac sukladno zakonu.

**Članak 9.**

Vlastiti pogon ne može bez prethodne suglasnosti Općinskog načelnika stjecati, opterećivati i otuđivati nekretnine i druge vrste posebne imovine Općine Popovac na kojoj se odvija poslovanje Vlastitog pogona.

Vlastiti pogon može stjecati opremu i drugu pokretnu imovinu u visini sredstava planiranih Općinskim proračunom za tekuću godinu, a na temelju Godišnjeg plana i programa Vlastitog pogona.

**Članak 10.**

Nadzor nad radom i poslovanjem Vlastitog pogona obavlja Općinski načelnik.

U obavljanju nadzora Općinski načelnik poduzima potrebne mjere i radnje u skladu sa zakonom i općim aktima Općine Popovac.

**Članak 11.**

Vlastiti pogon ukida se odlukom predstavničkog tijela Općine Popovac.

U slučaju ukidanja Vlastitog pogona Općina Popovac preuzima svu imovinu, kao i sva prava i obveze Vlastitog pogona, osim ako se odlukom o ukidanju Vlastitog pogona ne odredi drugačije.

**Članak 12.**

Pravilnik o poslovanju Vlastitog pogona Općinsko vijeće dužno je donijeti u roku od 90 dana od dana stupanja na snagu ove Odluke.

**Članak 13.**

Namještenici zatečeni na radu u Vlastitom pogonu na dan stupanja na snagu ove Odluke, nastavljaju s radom na svojim dosadašnjim radnim mjestima te zadržavaju plaće i druga prava prema dosadašnjim rješenjima do eventualnog donošenja rješenja o rasporedu na radna mjesta u skladu s Pravilnikom o poslovanju Vlastitog pogona iz članka 3. i 12. ove Odluke.

**Članak 14.**

Danom stupanja na snagu ove Odluke, prestaje važiti Odluka o osnivanju Vlastitog komunalnog pogona

**Članak 15.**

Ova Odluka stupa na snagu osmog dana nakon objave u Službenom glasniku Općine Popovac.

KLASA: 363-02/20-01/02 Predsjednik Općinskog vjeća Općine Popovac

URBROJ: 2100/08-01/20-01 Martin Ivšić

Popovac,\_\_\_\_\_\_\_\_2020.g.

**Obrazloženje prijedloga Odluke o osnivanju vlastitog pogona Općine Popovac**

Novim Zakonom o komunalnom gospodarstvu ("Narodne novine", broj 68/18., 110/18. i 32/20.) koji je stupio na snagu 4. kolovoza 2018. određuju se, između ostalog, načini obavljanja i financiranje komunalnih djelatnosti. Novi Zakon zadržao je iste organizacijske oblike obavljanja komunalnih djelatnosti (trgovačka društva, javne ustanove i služba – vlastiti pogon koje osniva jedinica lokalne samouprave, te pravne i fizičke osobe na temelju ugovora o koncesiji i na temelju ugovora o obavljanju komunalne djelatnosti), te je uveo dvije kategorije komunalnih djelatnosti (komunalne djelatnosti kojima se osigurava održavanje komunalne infrastrukture i uslužne komunalne djelatnosti).

Ovim prijedlogom Odluke osniva se Vlastiti pogon Općine Popovac, u kojem je, sukladno članku 40. stavku 2. određeno koje komunalne djelatnosti Vlastiti pogon obavlja, područje na kojem će se obavljati komunalne, djelatnosti, unutarnje ustrojstvo, organiziranje poslova i poslovodstva Vlastitog pogona, sredstva potrebna za početak rada Vlastitog pogona te način njihovog pribavljanja ili osiguranja, akti poslovanja Vlastitog pogona, iskazivanje učinka poslovanja, ograničenja glede stjecanja, opterećivanja i otuđivanja nekretnina i druge posebne imovine Općine Popovac na kojoj se odvija poslovanje Vlastitog pogona, način nadzora poslovanja Vlastitog pogona od strane Općine Popovac, imenovanje i razrješenje upravitelja Vlastitog pogona, ukidanje Vlastitog pogona.

Vlastiti pogon obavljat će uslužnu komunalnu djelatnost održavanje javnih površina na kojima nije dopušten promet motornim vozilima,

- održavanje javnih zelenih površina,

- održavanje građevina, uređaja i predmeta javne namjene,

- održavanje groblja,

- održavanje čistoće javnih površina, a može obavljati i druge poslove na temelju odluke predstavičkog tijela.

Vlastiti pogon mora imati Pravilnik poslovanju Vlastitog pogona kojeg donosi predstavničko tijelo jedinice lokalne samouprave.

Nazor nad radom i poslovanjem Vlastitog pogona obavlja Općinski načelnik.

Općinski načelnik